DA Den Europæiske Unions Tidende C 278/17

Offentliggørelse af en ansøgning om ændring i henhold til artikel 6, stk. 2, i Rådets forordning (EF) nr. 510/2006 om beskyttelse af geografiske betegnelser og oprindelsesbetegnelser for landbrugsprodukter og fødevarer

(2007/C 278/08)

Denne offentliggørelse giver ret til at gøre indsigelse mod ansøgningen, jf. artikel 7 i Rådets forordning (EF) nr. 510/2006 (1). Eventuelle indsigelser skal være Kommissionen i hænde senest seks måneder efter datoen for offentliggørelsen.

ANSØGNING OM ÆNDRING

RÅDETS FORORDNING (EF) Nr. 510/2006

Ansøgning om ændring i henhold til artikel 9 og artikel 17, stk. 2

»LAGUIOLE«

EF-nummer: FR/PDO/117/0120/18.02.2004

BOB ( X ) BGB ( )

1. Afsnit i varespecifikationen, som berøres af ændringen

Produktets betegnelse Beskrivelse Geografisk område Bevis for oprindelse Fremstillingsmetode Tilknytning Mærkning Nationale krav Andet [angives nærmere]

2. Type ændring(er)

Ændring af enhedsdokument eller resuméark Ændring af varespecifikationen for en registreret BOB eller BGB, for hvilken hverken enhedsdokument eller resumé er offentliggjort Ændring af en varespecifikation, hvor der ikke kræves ændring af det offentliggjorte enhedsdokument (artikel 9, stk. 3, i forordning (EF) nr. 510/2006) Midlertidig ændring af varespecifikationen, fordi de offentlige myndigheder har indført obligatoriske sundheds- eller plantesundhedsforanstaltninger (artikel 9, stk. 4, i forordning (EF) nr. 510/2006)

3. Ændring(er)

Geografisk område:

Udvidelse af det geografiske område med 3 kommuner i Cantal-departementet: Fridefont, Maurines og Saint-Martial, som opfylder de naturbetingede og menneskelige kriterier for denne betegnelse.

Fremstillingsmetode:

Til afsnittet om fremstillingsmetoden tilføjes følgende:

»Koncentrering af mælken ved hjælp af delvis eliminering af den vandige del før koagulering forbydes.«

»Ud over råstoffet mælk er de eneste tilladte ingredienser: fremstillingshjælpestoffer eller tilsætningsstoffer i mælken og ved fremstillingen osteløbe, bakterie-, gær-, og skimmelkulturer, hvis uskadelighed er dokumenteret, og salt.«

»Opbevaring ved temperaturer under nul grader af råstoffet mælk, halvfabrikata, ostemasse eller frisk ost forbydes.«

»Opbevaring af frisk ost og ost under lagring i modificeret atmosfære forbydes.«

Med hensyn til behandlingen af ost og anvendelsen af tilsætningsstoffer i ost var disse underlagt generelle forskrifter.

Imidlertid har det vist sig, at nye teknikker, hvoraf nogle omfatter behandling af mælk og anvendelse af tilsætningsstoffer, f.eks. mikrofiltrering, delvis koncentrering af mælk eller anvendelse af modningsenzymer, kan påvirke egenskaberne hos oste med oprindelsesbetegnelse. Især forekommer tilsætningen af visse enzymer at være uforenelig med bevaringen af de væsentlige egenskaber for produkter med beskyttet oprindelsesbetegnelse.

Derfor har det vist sig nødvendigt i afsnittet om fremstillingsmetoden i varespecifikationerne for produkter med oprindelsesbetegnelse at specificere den nuværende praksis for behandling af mælk, anvendelse af tilsætningsstoffer i mælk og ostefremstilling for at undgå, at nye og ureglementerede metoder går ud over de egenskaber, oste med oprindelsesbetegnelse har.

RESUMÉ

RÅDETS FORORDNING (EF) Nr. 510/2006

»LAGUIOLE«

EF-nummer: FR/PDO/117/0120/18.02.2004

BOB ( X ) BGB ( )

Denne sammenfatning indeholder de vigtigste oplysninger fra varespecifikationen og tjener til information.

1. Medlemsstatens ansvarlige myndighed:

Navn: Institut National de l'origine et de la qualité (INAO) Adresse: 51, rue Anjou F-75008 Paris Tlf. (33) 153 89 80 00 Fax (33) 153 89 80 60 E-mail: info@inao.gouv.fr

2. Sammenslutning:

Navn: Syndicat de Défense et de Promotion du fromage de Laguiole Adresse: Coopérative fromagère Jeune Montagne Route de Saint Flour F-12210 Laguiole Tlf. (33) 565 44 35 54 Fax (33) 565 44 47 57 E-mail: coop.jm@wanadoo.fr Sammensætning: producent/forarbejdningsvirksomhed ( X ) andet ( )

3. Produktets art:

Kategori 1.3 — Oste

4. Varespecifikation:

(resumé af de betingelser, der er fastsat i artikel 4, stk. 2, i forordning (EF) nr. 510/2006)

4.1. Navn: »Laguiole«

4.2. Beskrivelse: Komælksost af ukogt, presset masse, med tyk tørret og børstet skorpe. Den har cylindrisk form og en diameter på 30-40 cm, måler 40 cm i højden og vejer 25-50 kg. Efter komplet tørring indeholder den mindst 45 % fedtstof og mindst 58 % tørstof.

Dens masse er gul, og dens hvidlige og lysorange skorpe bliver ravbrun under lagringen.

Det er forbudt at sælge »Laguiole« som revet ost.

Hvis osten sælges i mindre pakninger, skal en del af den for betegnelsen karakteristiske skorpe stadig findes på stykkerne.

4.3. Geografisk område: Omkring 60 kommuner på plateau de l'Aubrac, fordelt på departementerne Aveyron, Cantal og Lozère.

Département de l'Aveyron:

Arrondissement de Rodez:

— Canton d'Entraygues-sur-Truyère: kommunerne Entraygues-sur-Truyère (Lot-flodens højre bred og Truyère-flodens venstre bred over sammenløbsstedet for Lot-Truyère)

— Canton d'Espalion: kommunerne Castelnau-de-Mandailles, Le Cayrol, Espalion (Lot-flodens højre bred), Saint-Côme-d'Olt (Lot-flodens højre bred)

— Canton d'Estaing: kommunerne Coubisou, Estaing og Le Nayrac

— Canton de Laguiole; Canton de Saint-Amans-des-Cots; Canton de Saint-Chély-d'Aubrac

— Canton de Saint-Geniez-d'Olt: kommunerne d'Aurelle-Verlac, Pomayrols, Prades-d'Aubrac, Sainte-Euladie-d'Olt (Lot-flodens højre bred) og Saint-Geniez-d'Olt (Lot-flodens højre bred)

— Canton de Sainte-Geneviève-sur-Argence.

Arrondissement de Millau:

— Canton de Campagnac: Saint-Laurent-d'Olt (Lot-flodens højre bred).

Département du Cantal

Canton de Chaudes-Aigues: kommunerne Anterrieux, Chaudes-Aigues, Deux-Verges, Espinasse, Fridefont, Jabrun, Lieutadès, Maurines, Saint-Martial, Saint-Rémy-de-Chaudes-Aigues, Saint-Urcize og La Trinitat.

Département de la Lozère

Arrondissement de Mende:

— Canton d'Aumont-Aubrac: kommunerne Aumont-Aubrac, La Chaze-de-Peyre, Fau-de-Peyre og Sainte-Colombe-de-Peyre

— Canton de Fournels: kommunerne Brion, Chauchailles, Fournels, La Fage-Montivernoux, Noalhac, Saint-Laurent-de-Veyrès og Termes

— Canton de Marvejols: kommunen Saint-Laurent-de-Muret

— Canton de Nasbinals

— Canton de Saint-Chély-d'Apcher: kommunerne La Fage-Saint-Julien og Les Bessons

— Canton de Saint-Germain-du-Teil: kommunerne Les Hermaux, Les Salces, Trélans, Saint-Germain-du-Teil og Saint-Pierre-de-Nogaret

— Canton de La Canourgue: Canilhac (Lot-flodens højre bred) og Banassac (Lot-flodens højre bred).

4.4. Bevis for oprindelse: Alle erhvervsdrivende udfylder en »egnethedserklæring«, der registreres af INAO's tjenestegrene, og som gør det muligt for sidstnævnte at identificere alle erhvervsdrivende. Disse skal for INAO kunne fremvise de dokumenter mv., som er nødvendige for kontrollen af mælkens og ostenes oprindelse, kvalitet og produktionsbetingelser.

Som led i kontrollen med egenskaberne ved produkter med beskyttet oprindelsesbetegnelse foretages der en analytisk og organoleptisk undersøgelse, som sikrer, at osten opfylder kravene om kvalitet og særpræg.

4.5. Fremstillingsmetode: Mælkeproduktionen og ostens fremstilling og modning skal foregå i det geografiske område.

Kun mælk fra kvægracerne fransk Simmental og Aubrac må anvendes.

Medmindre de klimatiske forhold ikke tillader det, vil køernes foder være produceret i det geografiske område og bestå af græsning i mindst 120 dage om sommeren, hø, som i vinterperioden skal udgøre mindst 30 %, og ensilage af fortørret græs; der må ikke forekomme majsensilage i malkekøernes foder.

Gennemsnitsydelsen pr. malkeko på en bedrift må ikke overstige 6 000 l om året.

Ud over råstoffet mælk er de eneste tilladte ingredienser eller fremstillingshjælpestoffer eller additiver i mælken og under fremstillingen: osteløbe, bakterie-, gær-, og skimmelkulturer, hvis uskadelighed er dokumenteret, og salt.

Ostemassen, som udelukkende er fremstillet af rå, fuldfed komælk tilsat løbe senest 48 timer efter den tidligste malkning ved en temperatur mellem 30 og 35 °C, brydes og presses med henblik på første lagring, hvor den vendes mindst fem gange. Efter anden brydning saltes massen og hældes i forme; herefter følger anden presning, som er langvarig og foretages med tiltagende kraft. Osten lagres i kolde og fugtige kældre ved 6-12 °C i mindst 4 måneder.

4.6. Tilknytning: Fremstillingen af oste i denne region går tilbage til det 4. århundrede. Fra det 12. århundrede anvendte klostrene Aubrac og Bonneval en metode til fremstilling af ost for at udnytte sommerens mælkeproduktion til bespisning af pilgrimme om vinteren, og bønderne i området efterlignede denne metode. Typisk for området minder osten om en af stenene i de søjler, som de romanske kirker i Massif Central består af, og er som disse søjler resultatet af den ildhu, som prægede de mænd, som var på vej til Santiago de Compostella. I 1897 slog bjergbønderne sig sammen i en salgsforening (Syndicat de vente), som i 1939 blev omdannet til et interessefællesskab (Syndicat de defence), og som i 1961 førte til den beskyttede betegnelse.

Aubrac-regionen har et klart særpræg (jordbundstype og barsk klima, høj beliggenhed og en naturlig afgrænsning i form af højdeforskelle). Dens rige aromatiske flora bidrager til mælkens fyldighed og smag. Tidligere producenters metoder og know-how er videreført for at bevare den traditionelle fremstilling og især den langsomme og omhyggelige lagring i kolde og fugtige kældre.

4.7. Kontrolinstans:

Navn: Institut National de l'origine et de la qualité (INAO) Adresse: 51, rue Anjou F-75008 Paris Tlf. (33) 153 89 80 00 Fax (33) 153 89 80 60 E-mail: info@inao.gouv.fr

Institut National des Appellations d'Origine er et offentligt administrativt organ, som har status som juridisk person, og er underlagt landbrugsministeriet.

Kontrollen med produktionsbetingelserne for varer med oprindelsesbetegnelse sorterer under INAO.

Manglende overholdelse af den geografiske områdeafgrænsning eller af produktionsbetingelserne medfører forbud mod at anvende oprindelsesbetegnelsen i enhver form og til ethvert formål.

Navn: Direction Générale de la Concurrence, de la Consommation et de la Répression des Fraudes (DGCCRF) Adresse: 59, Boulevard Vincent Auriol F-75703 Paris Cedex 13 Tlf. (33) 144 87 17 17 Fax (33) 144 97 30 37 E-mail: C3@dgccrf.finances.gouv.fr

DGCCRF er en tjenestegren i økonomi-, finans- og industriministeriet.

4.8. Mærkning: Ud over betegnelsens navn og angivelsen af »Appellation d'Origine« (oprindelsesbetegnelse) med bogstaver, som i størrelse mindst skal svare til to tredjedele af de største skrifttyper på etiketten, skal oste med beskyttet oprindelsesbetegnelse på etiketten være forsynet med logoet bestående af forkortelsen INAO, angivelsen »Appellation d'Origine Contrôlée« og oprindelsesbetegnelsens navn. Hvis dette logo er angivet med et blækstempel, skal det anbringes mindst to steder på hver osts omkreds.

Påskriften »buron« og »fermier« er tilladt under visse betingelser.

Som særligt kendetegn stemples osten desuden med et reliefmærke med tyren fra Laguiole og påskriften »Laguiole«.

Etiketten kan erstattes af et direkte stempel på ostens skorpe.

(1) EUT L 93 af 31.3.2006, s. 12.